Pratik Kumar , stofnandi og framkvæmdastjóri App Dynamic . Gígja Einarsdóttir Íslenska hugbúnaðarfyrirtækið App Dynamic hefur gert samning við danska tæknifyrirtækið Airtame um að hið síðarnefnda noti svokallaða AirServer tækni hins fyrrnefnda í vélbúnaði sínum . Airtame selur lítið tæki sem tengt er við skjá og gerir notendum kleift að senda myndefni þráðlaust frá tölvum og snjalltækjum . App Dynamic selur sambærilegt tæki , en öflugra , stærra og ögn dýrara . Fyrirtækin tvö eru því í raun keppinautar , en á meðan vara Airtame hefur náð meiri útbreiðslu , stendur AirServer tæknin mun framar . Þau hafa því ákveðið að slá höndum saman . Pratik Kumar , framkvæmdastjóri App Dynamic , segist búast við að tekjur fyrirtækisins , sem þegar hlaupa á hundruðum milljóna , tvöfaldist vegna samningsins , sem felur í sér að Airtame greiðir App Dynamic fyrir hvert virkjað tæki .